ลืมกินยาคุม2เม็ด​ เเบบ21เม็ด​ แร้วประจำเดือนมาคือต้องกินต่อมั้ยค่ะ​
สวัสดีค่ะ หากลืมกินยาคุมไป 2 เม็ด และเป็นการลืมกินยาคุมในช่วงเม็ดที่ 1-14 ให้กินยาคุม 2 เม็ดในวันเดียวกัน และกินยาเม็ดต่อไปทุกวันตามเวลาที่กินยาปกติ หากลืมกินยาคุมเม็ดที่อยู่ในช่วงเม็ดที่ 15-21 ไม่ต้องกินยาคุมเม็ดต่อไป คือให้ทิ้งไปเลย จากนั้นให้เลี่ยงการมีเพศสัมพันธ์ จนกว่าจะกลับมากินยาคุมกำเนิดตามปกติตอนมีรอบเดือนครั้งต่อไปแต่ในระหว่างที่กินยาคุม 21 เม็ดนั้น ไม่ควรมีเลือดประจำเดือนมาค่ะ ในกรณีนี้อาจจะเป็นเลือดออกผิดปกติทางช่องคลอดระหว่างกินยาคุมก็ได้ ซึ่งอาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นดังนั้นตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะ